અમદાવાદ: ગત તા.ર૯ જાન્યુઆરી, ર૦૧૬એ કેન્દ્ર સરકાર દ્વારા સ્માર્ટ સિટી મિશન હેઠળના પ્રથમ ર૦ સ્માર્ટ સિટીમાં અમદાવાદનો સમાવેશ કરાતાં સ્વાભાવિકપણે અમદાવાદીઓ ગૌરવ અનુભવી રહ્યા છે. અમદાવાદ કોર્પોરેશનનું વાર્ષિક બજેટ રૂ.૬૦૮૦ કરોડનું છે. છેલ્લાં પાંચ વર્ષમાં ભાજપના શાસકોએ પાણી, સુએઝ સહિતના પ્રોજેકટો પાછળ કરોડો રૂપિયા ખર્ચી કાઢ્યા છે. તેમ છતાં સ્માર્ટ સિટી અમદાવાદના શાસકોને પાણી, સુએઝ જેવા પ્રોજેકટોનો વધુ અભ્યાસ કરવા નાગપુર જવું પડ્યું છે.